Imaziɣen d aɣref yellan acḥal n leqrun-aya, d imezdaɣ inaṣliyen n tmurt n Lezzayer, llan icawiyen, itergiyen, imzabiyen gar-asen leqbayel i yettidiren deg yidurar, tamurt n leqbayel d tamesbaɣurt, d tadelsant, d tagamant, tettwasen s tmetti d yidles i ɣef teddes, imezdaɣ-is ttɛicin s ugama, tettwasen daɣen s leɛwayed d wansayen i d-ǧǧan lejdud d agerruj seg zman aqbur, mazaliten deg tizi n wass-a, aṭas n tɣermiwin timensayin i yeddren deg ugama seg-s i d-ttawin isufar i ḥwaǧen am usemres n yimɣan, seg-sen i seddayen tudert-nsen n yal ass, sexdamen-ten deg yal tagnit aladɣa deg wayen yeɛnan  tujya, tahuski akked tgulla